
Parlamentul  României

Camera  Deputaţilor

Comisia pentru industrii si servicii





                 Bucureşti, 07.04.2009








                    Nr.23/113/2009
AVIZ

asupra proiectului de Lege privind aprobarea Ordonanţei de urgenţă a Guvernului nr.164/2008 pentru modificarea şi completarea Ordonanţei de urgenţă a Guvernului nr.195/2005 privind protecţia mediului



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.164/2008 pentru modificarea şi completarea Ordonanţei de urgenţă a Guvernului nr.195/2005 privind protecţia mediului, transmis cu adresa nr. P.L.x 176 din 9 martie 2009, înregistrat sub nr.23/113 din 9 martie 2009.


Consiliul Legislativ a avizat favorabil proiectul de lege, cu nr. 1487/24.11.2008, cu observaţii şi propuneri preluate de iniţiatori.



Proiectul de lege a fost adoptat de Senat în şedinţa din 4 martie 2009.



Examinarea proiectului de lege a avut loc în şedinţa comisiei din data de 1 aprilie 2009 la dezbaterile asupra proiectului de lege au participat specialişti din Ministerul Mediului.


În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege, cu amendamente admise prezentate în anexă.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari

 Silvia Vlăsceanu

Isabela Robe

A M E N D A M E N T E    A D M I S E

la proiectul de Lege privind aprobarea Ordonanţei de urgenţă a Guvernului nr.164/2008 pentru modificarea şi completarea Ordonanţei de urgenţă a Guvernului nr.195/2005 privind protecţia mediului

	Nr.

crt.
	Textul OUG nr.195/2005 

cu modificările şi completările ulterioare
	Textul OUG nr.164/2008 
	Textul adoptat de Senat
	Amendamente admise
	Motivaţia

	0
	1
	2
	3
	4
	5

	1.
	Art.60. …………………
(2)Gestionarea durabilă şi unitară a resursei disponibile de credite de emisii de gaze cu efect de seră se realizează prin structuri special constituite, în cadrul Administraţiei Fondului pentru mediu.


	_________
	______

	La articolul I, după punctul 19, se introduce un punct nou, pct. 191 cu următorul cuprins:
„191.Alineatul (2) al articolului 60 se abrogă.”

Dep. Iulian Iancu
Comisia pentru industrii şi servicii
	Prin reorganizarea Ministerului Economiei, acesta este responsabil pentru iniţierea şi dezvoltarea „Schemelor de investiţii verzi”.În consecinţa, orice alte dispoziţii contrare se trebuie abrogate, o astfel de prevedere fiind alin.(2) al art. 60

